ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T A R A R E
· privind preluarea în folosință gratuită a unor terenuri

 	Având în vedere: 
- referatul de aprobare, înregistrat sub nr. 1083/19.01.2023 prin care primarul oraşului propune preluarea în folosință gratuită a unor terenuri;
- raportul de specialitate, întocmit de compartimentul de resort, înregistrat sub nr.1084/19.01.2023;
- Hotărârea Consiliului Local al Comunei Lipăneşti nr. 118/27.12.2022 privind aprobarea dării în folosinţă gratuită către UAT Oraş Boldeşti-Scăeni a terenurilor aparţinând domeniului public al Comunei Lipăneşti, terenuri ocupate de mijloace fixe din structura sistemului de alimentare cu apă aparţinând UAT Boldeşti-Scăeni;
- Extrasele de carte funciară pentru numerele cadastrale: 20885, 23768, 23839, 23770 şi 25234;
- adresa nr. 85/4.01.2023 din partea primăriei comunei Lipăneşti şi Contractul de comodat nr. 78/4.01.2023;
- avizul secretarului general înregistrat sub nr.1085/19.01.2023;
- avizele comisiilor de specialitate nr. 2 – administrarea domeniului public şi privat, gestionarea serviciilor de interes local şi nr. 3 -  juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local,
 În temeiul art. 129, alin. 2 lit. c) şi lit. d), alin. (6) lit. a), alin. (7) lit. n), art. 139 alin. (1) şi alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ,	
Consiliul Local al oraşului Boldeşti-Scăeni, întrunit în şedinţa publică ordinară în data de 30.01.2023, adoptă prezenta hotărâre:

Art.1. Se aprobă preluarea în folosință gratuită a terenurilor aparţinând domeniului public al Comunei Lipăneşti ocupate de mijloace fixe din structura sistemului de alimentare cu apă a oraşului Boldeşti-Scăeni.
Art.2. (1) Terenurile menţionate la art.1 sunt prevazute în anexa nr. 1 la prezenta hotărâre şi sunt ocupate de clădire staţie de pompare, clorinare şi rezervor de apă, precum şi de cele 4 puţuri de apă. 
(2) Preluarea terenurilor în folosință gratuită se face pe durata de existenţă a mijloacelor fixe, în scopul exploatării în condiţii optime a sistemului de alimentare cu apă a oraşului Boldeşti-Scăeni, aflat pe teritoriul administrativ al Comunei Lipăneşti. 
Art.3 Se împuternicește Primarul oraşului Boldeşti-Scăeni pentru semnarea Contractului de Comodat, prevăzut în anexa nr. 2 la prezenta hotărâre.
Art.4 Anexele nr. 1 şi nr. 2 fac parte integrantă din prezenta hotărâre.
Art.5 Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice, precum  şi Comunei Lipăneşti şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
          
PREŞEDINTE DE ŞEDINŢĂ,  
    CĂRPUȘOR SANDA                                     CONTRASEMNEAZĂ
                                                                         SECRETAR GENERAL,
                                                                        TUDOR FLORINA NELI 








Boldeşti-Scăeni, 30.01.2023
[bookmark: _GoBack]Nr. 25
